Alta Cloete – Iets om te lees
Bolandse skrywer van van eg-Suid-Afrikaanse lekkerleesstories
Lees meer by http://marilecloete.wordpress.com/2011/02/12/the-horse-whisperer-nicholas-evans/
Author Alta CloetePosted on Februarie 12, 2011 Categories Flieks, Liefdesromans (romantic novel), Nicholas EvansTags lees, romansLeave a comment on The horse whisperer – Nicholas Evans
Sanctuary is 'n heelwat ouer boek wat besonder baie herinner aan haar nuutste, The search. Die storie speel ook af op 'n idilliese eiland daar iewers naby Florida en 'n baie creepy stalker is ook daar bedrywig. Dis baie interessant om te sien hoeveel sy die tema in die nuutste boek uitgebrei het. Maar ek hou meer van die ouer boek – waarskynlik omdat die karakters nog 'n ietsie meer romanties voorgestel word, hoewel hul geensins volmaak is nie. In haar nuutste boeke wil-wil die helde soms aan abusive begin grens, die heldinne is regtig soms so hardekwas dat 'n mens moeilik kan glo hulle kan so vroulik en sexy tussen die lakens wees!
Die skrywer doen groot moeite om in die obsessiewe moordenaar se kop te klim en sy optrede te motiveer. Hier word dit veral gedoen met fotografie as die tema van sy vaardigheid, sy liefde en sy obsessie daarmee om die volmaakte oomblik op film vas te lê.
Die hoofkarakters word so duidelik geteken dat 'n mens werklik met hulle kan identifiseer. Sy is 'n sterk vrou wat haarself te ver gedryf het en gedwing word om skuiling te gaan soek by die enigste veilige hawe wat vir haar oor is – haar disfunksionele familie. Ongelukkig is die sanctuary toe nie so veilig nie … Hy kom terug na die eiland om te probeer verstaan – en te besluit of hy sy verskriklike geheim moet uitlaat. En natuurlik ontmoet hulle twee daar, soos toe hulle kinders was. En stry steeds oor wie nou eintlik destyds vir wie in die rivier gestamp het …
Daar is eintlik drie liefdesverhale inmekaar gestrengel. Aldrie is baie geloofwaardig en al die karakters word pragtig en oortuigend geteken. Maar ai, die seks raak nogal oorweldigend as die leser by drie paartjies se kaperjolle moet probeer byhou!
Die fotografie tema word deurgaans uitstekend gebruik en die besonderhede het nie vir my te veel geword, soos soms in haar boeke gebeur nie.
Die roerendste van die storie was egter vir my die pad van die gesin na herstel. Die rusies, die stadige bewus word van die band wat hulle in werklikheid bind, die sukkelende kommunikasie, die humor, die gedeelde herinneringe, en eindelik die punt waar broer en suster, pa en kind, vir mekaar kan sê: Ek is lief vir jou.
As jy van Roberts se boeke hou – laat waai! Jy sal nie teleurgesteld wees nie.
Author Alta CloetePosted on Februarie 8, 2011 Categories Nora Roberts, Romantiese spanningsromans (romantic suspense), Spanning, SpanningsromansTags lees, romansLeave a comment on Sanctuary – Nora Roberts
Top 250 flieks!
Kyk gerus by hierdie skakel hoeveel van die flieks jy al gesien het: http://www.imdb.com/chart/top?tt1285016
Ek is bevrees ek val heeltemal uit die bus – veral met die nuweres. Dis duidelik dat ek as student (baaaie jare gelede!) heelwat meer tyd aan fliek spandeer het as nou!
Author Alta CloetePosted on Februarie 4, 2011 Februarie 4, 2011 Categories FlieksLeave a comment on Top 250 flieks!
Fliek: The social network
Ek het die fliek net gaan kyk omdat dit vir soveel Oscars benoem is – en omdat ek versot is op facebook. Ten spyte van die totale afwesigheid van enige aksie of romanse (ek tel nie dronk studentelosbandigheid vir romanse nie) het dit my die volle twee ure lank op my stoel vasgenael gehou. Maar nie op 'n lekker, ontspannende manier nie – ons Afrikaanse ore sukkel maar om by te hou by die massas woorde wat die karakters, veral die hoofkarakter, soos geweervuur uitspoeg. Dit het konsentreer gekos. Ek sal dit graag weer later op DVD met onderskrifte wil kyk, want ek is seker ek het heelwat detail gemis. Maar die vinnige gepraat dra beslis baie effektief by tot die volgehoue spanning en keer dat die fliek vervelig raak, al word daar feitlik die hele tyd net gepraat. (Dis duidelik dat studente beslis kan multi-task – drink en praat tegelyk!)
Een resensent sê die fliek is alles behalwe bloot die verhaal van die ontstaan van facebook, en hy slaan die spyker op die kop. Die fliek gaan eintlik oor vriendskap, ambisie, jaloesie, verraad, die mag van geld – almal universele temas waarmee enigiemand kan identifiseer. Ek het dan ook met 'n hartseer hart en diep simpatie vir die hoofkarakter daar uitgekom. Hy is 'n absolute … nee, ek ken nie die regte publiseerbare woord nie. Maar jou hart bloei vir hom, want hy verloor eintlik alles wat saakmaak, ten spyte van die oorweldigende massa geld wat hy maak. (Die regte Mark Zuckerberg het blykbaar gesê die fliek is baie ver van die waarheid af – en ek hoop vir sy eie part dis waar!)
Ek is nie 'n kenner van akteurs nie en weet niks van al die jong manne wat die fliek versier nie. (Nee, nie die regte woord nie – dis net die Vinklevoss-tweeling wat iets is om na te kyk – enige romanseskrywer se droom – en dan is daar nog twee van hulle! Jammer so 'n beeldskone karakter moes met so 'n van opgesaal word! Hulle sorg ook vir die enigste happie humor wat ek kon vang: "I'm 6ft 2 and …. lbs – and there's two of me!" Dis ook interessant om dop te hou hoe hanteer hul die twee broers wat deur dieselfde persoon gespeel word in die fliek – sou graag meer van die tegniese aspekte wou weet – hulle verskyn baie dikwels saam in dieselfde toneel – het nie 'n benul hoe dit gedoen word nie.)
Jesse Eisenberg speel die hoofrol perfek. Hy is 'n nerd met minder sosiale vaardighede as 'n baksteen, hy is onbeskof, hy dubble-cross sy pelle – maar tog kry jy hom diep en innig jammer. (Of is dit net my moederhart wat so sag is?)
As jy bereid is om hard te werk en te konsentreer en sonder 'n sweempie van 'n feel-good gevoel uit die fliek te stap – go for it!
As jy tyd het, lees meer by http://www.imdb.com/title/tt1285016/
Author Alta CloetePosted on Februarie 4, 2011 Februarie 4, 2011 Categories FlieksTags facebook, Jesse Eisenberg, Mark Zuckerberg, The social network, ware verhale4 Kommentare op Fliek: The social network
Heildronk op 'n gypsyromp – Nadia de Kock
Vir 'n paar gedagtes oor hierdie plesierige happie chick-lit, kyk by http://marilecloete.wordpress.com/2011/02/01/heildronk-op-n-gypsyromp-nadia-de-kock/
Ook die regte leesstof as jy dalk wil leer Margarita's maak … 🙂
Author Alta CloetePosted on Februarie 1, 2011 Februarie 1, 2011 Categories Chick-lit, Feel Good StorieTags Afrikaans, boeke, lees, romansLeave a comment on Heildronk op 'n gypsyromp – Nadia de Kock
Gedagtes oor hierdie wenner van Nicholas Sparks by: http://marilecloete.wordpress.com/2011/01/29/the-notebook-nicholas-sparks/
Author Alta CloetePosted on Januarie 29, 2011 Categories Alzheimers, Flieks, Liefdesromans (romantic novel), Nicholas SparksLeave a comment on The notebook – Nicholas Sparks
Woordfees – Stellenbosch
MOORD, LIEFDE EN PROFETE
Author Alta CloetePosted on Januarie 28, 2011 Categories UncategorizedLeave a comment on Woordfees – Stellenbosch
Lees hier oor die nuutste van die koningin van romantiese fiksie – http://marilecloete.wordpress.com/2011/01/25/nora-roberts-the-search/
Author Alta CloetePosted on Januarie 25, 2011 Januarie 25, 2011 Categories Liefdesromans (romantic novel), Misdaad, Nora Roberts, Romantiese spanningsromans (romantic suspense), SpanningsromansTags lees, romansLeave a comment on The search – Nora Roberts
Fliek: Due date
Kyk gerus hier vir my mening oor hierdie plesierige fliek: http://marilecloete.wordpress.com/2011/01/19/fliek-due-date/
Author Alta CloetePosted on Januarie 20, 2011 Categories FlieksLeave a comment on Fliek: Due date
Fliek: The tourist
Lees gerus hier vir my mening oor dié fliek met Angelina Jolie en Johnny Depp in die hoofrolle: http://marilecloete.wordpress.com/2011/01/18/fliek-the-tourist/
En moet dit nie te ernstig opneem nie … 🙂
Author Alta CloetePosted on Januarie 18, 2011 Januarie 18, 2011 Categories FlieksTags Angelina Jolie, Johnny DeppLeave a comment on Fliek: The tourist
Padmaker – Christine Barkhuizen le Roux
Op die buiteblad word dit genoem: 'n Deurleefde, sensitiewe roman oor die komplekse verhouding tussen ouer en kind en die afdruk wat een geslag op 'n volgende laat.
As sy reg onthou, was dit dieselfde aand dat haar pa vertel het van die ingenieur wat ook 'n dominee en sosiale werker was, dat hy dié ding gesê het wat sy nou eers verstaan: 'Liefde is soos 'n aflosstokkie, my kind. 'n Mens kan dit nie vorentoe aangee as jy dit nie gekry het nie."
Twee maande na die verdwyning van haar bejaarde ma besluit Katrien om die paaie van haar kinderjare na te ry. Haar reis neem haar terug na die padkampe waar haar saggeaarde pa, 'n padskraperoperateur, met sy stories oor die padwerke die lewe vir haar uitgelê het. Daar het haar ma, met haar verbete stryd teen die armoede van die kampe, se probleme begin. Katrien se opsoek van die mense en die plekke wat haar gevorm het, is meer as net 'n herinneringstog. Dit is 'n poging om haar ma te verstaan en om haar eie weg vorentoe te vind. Op die oop pad onthou sy weer haar pa se woorde: "Om te weet waarheen jy op pad is, moet 'n mens onthou waar jy vandaan kom."
Christine Barkhuizen le Roux is op Vryburg gebore en woon deesdae op 'n plaas naby Barrydale. Haar debuutdigbundel, dimensie, het in 2000 verskyn. In 2006 het 'n kortverhaalbundel, Waar koek en wyn ontbreek, en 'n tweede digbundel, roset, gevolg. Verskeie van haar gedigte is in Nederlandse publikasies en Afrikaanse bloemlesings, onder andere Groot Verseboek, opgeneem. PADMAKER is haar eerste roman.
Die boek was een van dié op my lysie vir 2010 waarby ek nie uitgekom het nie, en gelukkig kon ek dit toe vir Kersfees bestel. Ek het haar kortverhaalbundel 'n jaar of twee gelede onder oë gehad en hoewel ek nie veel kan onthou nie, onthou ek dat my indruk gunstig was. Vir iemand wat in soveel genres kan skryf, het ek in elk geval groot bewondering. Dat sy talentvol is, is nie te betwyfel nie.
Ek dink Padmaker sal enigiemand aangryp wat belangstel in die verwikkeldheid van menslike verhoudings en sommer van die mens as sulks. Dis nie 'n prettige storie nie, maar die hartseer en onbegrip tussen mense word gebalanseer deur die krag van die liefde tussen mense wat met bande van bloed gebind word. Ook tussen die dogtertjie en haar moeilike ma (wie se moeilikgeit sy nou 'n naam kan gee en kan begin verstaan) bly die liefde altyd ten spyte van die onbegrip en wrywing.
Die beskrywing van die SA landskap waardeur sy ry, met die klem op die wonderlike plekname, word aangrypend gedoen. Enigiemand wat die land liefhet, sal aangeraak word daardeur. Ook die mense wat sy op haar reis ontmoet, word in fyn detail beskryf.
'n Mens kan nie anders as om te wonder tot hoe 'n mate dit 'n outobiografiese werk is nie. Die taal is deurgaans pragtig en die hoofkarakters word gebalanseerd beskryf – niemand is net goed of net sleg nie.
Ek beveel die boek beslis aan en ek hoop daar kom nog prosa uit haar pen.
Author Alta CloetePosted on Januarie 15, 2011 Januarie 15, 2011 Categories Biografies, Christine Barkhuizen le Roux, Uncategorized, Ware lewensdramaTags Afrikaans, boeke, lees, outobiografieë, romans4 Kommentare op Padmaker – Christine Barkhuizen le Roux
Santa Gamka – Eben Venter
Ek het hierdie boek bloot uitgeneem omdat hy toevallig oop en bloot op die biblioteektrollie gelê het toe ek daar verbykom. Toevallig? Eerder beskikking!
Ek kon nog nooit vat kry aan Eben se werk nie. LW. Ek sê nie sy boeke is swak nie – ek sê ek kon hul nog nie baasraak nie. Ek het nog altyd gedink hy is 'n ongelooflike skrywer. En nou wéét ek dit.
Lucky Marais is losweg die mees unieke karakter wie se storie ek vanjaar gelees het. En ook dié een wat die diepste in my hart gekruip het. Nee, hy is nie soos enigiemand wat ek al ontmoet het nie. Ja, hy staan baie ver van my beskermde wit middelklaslewetjie af. Maar Eben Venter maak hom absoluut lewend deur sy taal en deur wat hy doen én nie doen nie. 'n Mens leer vir Lucky verstaan, jy ontwikkel empatie met hom, jy voel vir hom.
Ek dink dis een van 'n skrywer se heel grootste uitdagings: Om binne-in 'n karakter wat ligjare van jouself verwyder is, te klim en hom 'n eie stem te gee. En dis wat Venter hier reggekry het.
Ek gaan hiermee volstaan. (Vir 'n indringende resensie, kyk gerus by die skakel hieronder. Vir 'n lekker onderhoud waarin Venter heelwat verklaar oor die boek, kyk by die ander skakel.) As jy kru taal (absoluut funksioneel in die boek volgens my mening) kan hanteer en jou nie doodskrik vir enigiets seksueel (altyd in baie goeie smaak aangebied in die boek volgens my mening) nie, sal jy Lucky se storie geniet. En o ja, dit gaan ook effens sukkel as die leser 'n geswore rassis is …
Lees gerus hierdie resensie op Litnet ook – kennelik deur 'n kenner geskryf: http://www.litnet.co.za/cgi-bin/giga.cgi?cmd=cause_dir_news_item&cause_id=1270&news_id=78372&cat_id=558
En hierdie onderhoud: http://www.litnet.co.za/cgi-bin/giga.cgi?cmd=cause_dir_news_item&cause_id=1270&news_id=85113&cat_id=178
Author Alta CloetePosted on Januarie 8, 2011 Januarie 8, 2011 Categories Eben Venter, LetterkundeTags Afrikaans, boeke, Eben Venter, lees, romansLeave a comment on Santa Gamka – Eben Venter
'n Hemelhoë hekkie – Douwleen Bredenhann
Ek was bang om die boek te lees. Om kennis te neem van iets so verskrikliks, beteken immers ook om te erken dit kan ook met jou gebeur. Maar ek is nie spyt nie.
Die boek is in 'n sober, eerlike styl geskryf, sonder pretensie of pogings om simpatie te werf…. Dis die verhaal van 'n vrou en 'n gesin wat 'n onmenslike, onbegrypbare verlies ervaar het en op een of ander manier daarin geslaag het om voort te gaan. Dis 'n eerlike kyk na hoe hulle dit ervaar, wat hul in retrospek anders sou gedoen het, die gedrag van ander mense wat dit vir hul makliker of moeiliker gemaak het. Wat ek sal onthou? Dat 'n ma se liefde nooit verbygaan nie. En dat 'n mens nie met mooi woorde na iemand in rou hoef te gaan nie – want geen woorde kan dit regtig beter maak nie. En dat vergifnis geen eenvoudige saak is nie – ook nie vir christene nie. En laastens: Dat 'n mens ook onder deur kan kruip as die hekkie vir jou te hoog is.
Author Alta CloetePosted on Desember 30, 2010 Desember 30, 2010 Categories Biografies, Douwleen BredenhannTags Afrikaans, boeke, lees, outobiografieë, ware verhaleLeave a comment on 'n Hemelhoë hekkie – Douwleen Bredenhann
Topboeke vir 2010
Kyk hier vir my (baie kort) lysie van boeke wat ek vanjaar die heel meeste geniet het: http://marilecloete.wordpress.com/2010/12/29/topboeke-van-2010/
Author Alta CloetePosted on Desember 29, 2010 Desember 29, 2010 Categories Christine Barkhuizen le Roux, Eben Venter, Jodi PicoultLeave a comment on Topboeke vir 2010
My nie-gunsteling vir 2010
Lees hier hoekom ek hierdie boek glad nie geniet het nie: http://marilecloete.wordpress.com/2010/12/26/aakligste-boek-van-2010/
Dit bly vir my interessant en eintlik 'n misterie hoekom sekere lesers sekere boeke geniet of nie geniet nie. Dit bly maar subjektief en baie moeilik voorspelbaar. Wat vir my snaaks is, is dat ek so sterk negatief oor die boek voel, maar dit tog (feitlik!) heel gelees het. Gewoonlik laat 'n boek 'n mens bloot koud, of jy is verveeld, jy los dit en jy dink nie weer daaraan nie. Die boek het moontlik 'n sterk impak op my gemaak omdat dit baie goed geskryf is, want dit is – regtig. Maar die karakters spreek my eenvoudig nie aan nie.
Author Alta CloetePosted on Desember 26, 2010 Desember 26, 2010 Categories MisdaadLeave a comment on My nie-gunsteling vir 2010
Die honger reisiger – Marié Heese
Lees gerus by hierdie skakel verskeie kenners se mening oor dié lekker boek: http://marilecloete.wordpress.com/boeke-om-te-onthou/marie-heese-die-honger-reisiger/
Ekself het die boek geniet en gehou van die kombinasie van reis en kos. En natuurlik is dit interessant dat die skrywer die dogter van die bekende en geliefde Audrey Blignault is.
Author Alta CloetePosted on Desember 21, 2010 Desember 26, 2010 Categories Kosboeke, ReisverhaleTags Afrikaans, boeke, kosboeke, lees, reisverhaleLeave a comment on Die honger reisiger – Marié Heese